EkBass/fiwiki-20250220-pages-articles huggingface dataset:
Käärmelahden työväentalo

Käärmelahden työväentalo oli Maaningan kunnan (vuodesta 2015 eteenpäin osa Kuopiota) Käärmelahden kylässä sijainnut työväentalo. ==Historiaa== Itä- Maaningan työväenyhdistys perustettiin vuonna 1905. Talo valmistui Käärmelahden Pyssymäelle, yhdistyksen omistamalle tontille vuonna 1910. Yhdistys lakkautettiin kommunistilakien nojalla vuonna 1932 ja talo myytiin yksityishenkilölle, joka puolestaan myi sen eteenpäin sosialidemokraattiselle piirille vuonna 1940. Talo oli ilmeisesti jo tällöin heikossa kunnossa. Piiri myi talon syksyllä 1961 toiselle yksityishenkilölle. Talon myöhemmistä vaiheista tai nykytilasta ei ole tietoa. ==Rakennus== Talo oli hirsirunkoinen, seinät osin hirttä ja osin lautaa. Seinät olivat vuoraamattomat ja maalaamattomat. Välipohjat olivat puuta sammaltäytteellä, jalusta betonia ja kiveä. Talo oli yksikerroksinen, ja sen pinta-ala oli 275 neliömetriä, korkeus 3,5 metriä ja tilavuus 1100 kuutiometriä. Siihen kuului juhlasali näyttämöineen, ravintola, keittiö ja sauna. Salissa oli istumapaikat 140 hengelle. Vuonna 1949 talo sähköistettiin. ==Toimintaa työväentalolla== Kuopion sosialidemokraattinen piiriyhdistys järjesti vuonna 1938 talolla ohjelma- ja järjestötehtävien opastuskurssin. Keväällä 1939 Käärmelahden sosialidemokraattinen työväenyhdistys järjesti talolla karnevaalit. Talo on siis tällöin ollut jo sosialidemokraattisen piirin ja työväenyhdistyksen käytössä, vaikka edellä mainitun lähteen mukaan se myytiin piirille vasta vuonna 1940. == Lähteet == Luokka:Työväentalot Luokka:Kuopion rakennukset ja rakennelmat Luokka:Maaninka
Moussa N’Diaye

Moussa N’Diaye (s. 20. helmikuuta 1979 Piré) on senegalilainen jalkapalloilija, pelipaikaltaan laitahyökkääjä. Hän on pituudeltaan 180-senttimetrinen. Hän pelasi huippuvuotensa Ranskassa sekä sen jälkeen Qatarissa ja Senegalissa. Hän pelasi Senegalin maajoukkueessa 67 maaottelua. N’Diaye edusti Ranskan Ligue 1:ssä Monacoa kausina 1998–2000, Sedania kausina 2000–2003, joiden jälkeen joukkue putosi Ligue 2:een, Istresiä kaudella 2004–2005, Ajacciota kaudella 2005–2006 ja Auxerrea kaudella 2006–2007. Hän pelasi Ligue 1:ssä kaikkiaan 159 ottelua ja teki niissä 25 maalia. Hän voitti Ranskan liigamestaruuden Monacon joukkueessa vuonna 2000 mutta pelasi tuolla kaudella vain 13 ottelua, joissa hän oli yhden kerran avauskokoonpanossa ja teki yhden maalin. N’Diaye pelasi Senegalin maajoukkueessa ensimmäisen kerran joulukuussa 1998. Hän pelasi Senegalin joukkueessa Afrikan- mestaruuskilpailuissa 2000 ja 2002. Jälkimmäisen turnauksen loppuottelussa Senegal hävisi Kamerunille rangaistuspotkukilpailussa. N’Diaye pelasi MM- kilpailuissa 2002 kolme alkulohko-ottelua, muun muassa täydet minuutit avausottelussa, jossa Senegal voitti hallitsevan maailmanmestarin Ranskan 1–0. Hän pelasi kaikkiaan 67 maaottelua, joissa hän teki kahdeksan maalia. Hän pelasi viimeisen maaottelunsa helmikuussa 2007. == Lähteet == Luokka:Senegalilaiset jalkapalloilijat Luokka:Vuonna 1979 syntyneet Luokka:Elävät henkilöt
Air Dabia

Air Dabia oli vuosina 1996–1998 toiminut gambialainen lentoyhtiö, jonka perusti epäilty huijari Foutanga Babani Sissoko. Yhtiön laivastossa oli kolme lentokonetta: yksi Boeing 747 (sama yksilö, joka oli United Airlinesin lennon 811 onnettomuudessa) ja kaksi Boeing 727:ää. Lyhyen toimintansa aikana useat työntekijät syyttivät yhtiötä huonoista työoloista. Sissoko joutui Yhdysvalloissa syytteisiin ja vangituksi erilaisissa jutuissa 1990-luvulla. == Lähteet == Luokka:Gambialaiset lentoyhtiöt Luokka:Entiset lentoyhtiöt
Nohrström

Nohrström on muun muassa seuraavien suomalaisten henkilöiden sukunimi: * Anders Nohrström (1713-1758), ruukinpatruuna, Strömforsin ruukin omistaja * Arndt Wilhelm Nohrström (1850–1890), juristi ja Savonlinnan pormestari * Holger Nohrström (1885–1939), kirjastonhoitaja ja kirjallisuuden ruotsintaja * Kaarlo Nohrström, (1855–1903), piirilääkäri ja hammaslääkäri * Walter Nohrström (1859–1942), kamarineuvos, maanmittari ja Maanmittaushallituksen ylijohtaja
Elias Tuominen

Elias Juho Eemeli Tuominen (s. 5. toukokuuta 2000 Turku) on suomalainen keskimatkan juoksija. Tuomisen päälajiksi on valikoitunut 800 metrin juoksu. Häntä on valmentanut vuoteen 2019 saakka Hannu Fälden, vuosina 2019–2023 Jukka Savonheimo ja vuodesta 2023 Thomas Lewandowski. Tuominen on voittanut yleisessä sarjassa viestijuoksuissa yhden Suomen-mestaruuden ja saavuttanut kaksi SM-hopeaa. Nuorten sarjoissa hän saavutti kansallista menestystä ja edusti Suomea maaotteluissa. Hän voitti 19-vuotiaiden Suomen-mestaruuden 800 metrillä vuonna 2018, ja samana vuonna hän juoksi Tanskassa Pohjoismaiden alle 20-vuotiaiden mestariksi 4 × 400 metrin viestissä. Tuominen edusti vuoteen 2023 saakka Naantalin Löylyä ja siirtyi sitten Turun Urheiluliittoon. Hänen henkilökohtainen ulkorataennätyksensä 800 metrillä on 1.49,50 kesäkuulta 2022. Tuominen piti hallussaan 17-vuotiaiden 600 metrin juoksun Suomen-ennätystä heinäkuussa 2017 juoksemallaan ajalla 1.20,56 vuoteen 2023 saakka. Kauden 2022 aikana yleisurheilun 22-vuotiaiden Pohjoismaiden ja Baltian mestaruuskisoissa Tuominen juoksi 800 metrin toiselle sijalle ja saavutti viidennen sijan miesten 800 metrin Kalevan kisoissa. Kaudeksi 2023 Tuominen nousi nuorten sarjoista miesten sarjoihin. Vuoden 2016 parhaimpia tuloksia olivat SM-hopea nuorten SM-halleista 800 metrillä sekä kolme SM-hopeaa Kajaanin SM- kilpailuista, 800 metrillä, 400 metrillä ja 400 metrin aitajuoksussa. Vuonna 2017 17-vuotiaiden sarjassa Iisalmen SM-kilpailuista Tuominen saavutti kaksi hopeaa, 800 metrillä ja 400 metrillä, sekä pronssia 400 metrin aidoissa. Samana vuonna Tukholman Nuorten Suomi-Ruotsi-maaottelussa kotiintuomisina oli toinen sija 800 metrin kilpailusta. Kauden 2018 aikana 19-vuotiaiden sarjoissa Laitilan SM-kilpailuista tuli kultaa 800 metrillä sekä hopeaa 400 metrillä. Kausi jatkui Tanskan Pohjoismaiden mestaruuskilpailuissa kullalla 4 × 400 metrin viestissä sekä kuudennella sijalla 800 metrillä. Vuonna 2019 19-vuotiaiden sarjoissa Porvoon SM-kilpailuista tuli hopeaa 800 metrillä, ja Norjan Pohjoismaiden mestaruuskilpailuissa Tuominen saavutti neljännen sijan 800 metrilöä. Seuraavana kautena 2020, 22-vuotiaiden sarjoissa saavutuksia olivat Kemin SM-kilpailuista pronssia 800 metrin kilpailustaja nuorten SM- hallikilpailuista pronssia 800 metrilä. Vuonna 2022 pronssia tuli 800 metrillä SM-kilpailuista Vaasassa. == Lähteet == == Aiheesta muualla == * Luokka:Suomalaiset keskimatkojen juoksijat Luokka:Vuonna 2000 syntyneet Luokka:Elävät henkilöt
La Cassa

La Cassa () on kunta Italiassa Piemonten alueella sijaitsevassa Torinon metropolikaupungissa.La Cassa Sapere.it La Cassa Enciclopedia Treccani La Cassa Turismo Torino Vuoden 2022 alussa kunnassa oli arviolta 1 838 asukasta. ==Lähteet== ==Aiheesta muualla== Luokka:Torinon metropolikaupungin kunnat
Angolanmutobo

Angolanmutobo (Isoberlinia angolensis) on hernekasvien (Fabaceae) heimoon ja mutobojen (Isoberlinia) sukuun kuuluva kasvilaji. Se on kausivihanta pensas tai puu, jolla pyöreä ja laakea latvus. Angolanmutobo kasvaa tavallisesti 1–12 metriä korkeaksi. Suuremmissa puumaisissa yksilöissä runko voi olla oksaton 5–7 metrin korkeuteen asti ja rungon halkaisija voi olla noin 0,5–1 metriä. Toisinaan angolanmutobo jää vain noin 20–40 cm korkeaksi pensaaksi. Angolanmutobo kasvaa kausivihannissa metsissä, joissa se voi olla yksi metsän valtalajeista. Muuten angolanmutobo kasvaa erilaisissa avoimissa metsissä 600–2100 metrin korkeudella merenpinnasta. Lajin luontaista levinneisyysaluetta on trooppinen Afrikka. Lajia tavataan Etelä-Sudanissa, Ugandassa, Kongon demokraattisessa tasavallassa, Tansaniassa, Angolassa, Sambiassa, Zimbabwessa ja Mosambikissa. Angolanmutoboa hyödynnetään paikallisesti puutavarana sekä lääkintään. Lääkinnässä lajin kuorta on käytetty yskän, haavojen ja käärmeenpuremien hoitoon. Puu erittää rungon ja varsiensa vauriokohdista punertavaa nestettä, mutta sillä ei tiettävästi ole mitään yleistä käyttöä. Puuaines on väriltään vaaleanpunertavaa, mutta ei kovin kestävää. Puuainesta on käytetty pienissä määrin puusepäntöissä sekä polttopuuna. == Lähteet == * Useful Tropical Plants: Isoberlinia angolensis === Viitteet === == Aiheesta muualla == * Kassu – Kasvien suomenkieliset nimet: Angolanmutobo (Isoberlinia angolensis) * Global Biodiversity Information Facility (GBIF): Isoberlinia angolensis * UniProt: Taxonomy - Isoberlinia angolensis * JSTOR Global Plants: Isoberlinia angolensis Luokka:Hernekasvit
Karl Hjortnæs

Karl Lauritsen Hjortnæs (s. 19. huhtikuuta 1934 Hjørring) on tanskalainen juristi ja sosiaalidemokraattinen poliitikko. Hän on istunut kansankäräjillä vuosina 1971–1973, 1975–1987 ja 1988–1994 sekä toiminut Tanskan oikeusministerinä 1973, veroministerinä 1979–1981 ja kalastusministerinä 1981–1982. ==Lähteet== ==Aiheesta muualla== * Karl Hjortnæs Tanskan kansankäräjien verkkosivuilla Luokka:Tanskan kalastusministerit Luokka:Tanskan oikeusministerit Luokka:Tanskalaiset juristit Luokka:Vuonna 1934 syntyneet Luokka:Elävät henkilöt
Arvika Nyheter

Arvika Nyheter on ruotsalainen vuonna 1895 perustettu sanomalehti, joka ilmestyy Arvikassa. Lehti ilmestyy kolmesti viikossa ja sitä julkaisee NWT Media AB, jonka omistaa Nya Wermlands-Tidningen. ArvikaNyheter.JPG|Lehden toimitus Arvikassa. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Arvikan kunta
Rämet

Rämet on harvinainen suomalainen sukunimi, joka on tai on ollut yhteensä 127 ihmisellä (lokakuu 2022). Tunnettuja Rämet-nimisiä henkilöitä: * Mika Rämet (s. 1971), lääkäri, rokotetutkija ja professori * Ville Rämet (s. 2002), pesäpalloilija. == Lähteet ==
Bhutanin kuninkaallinen yliopisto

Bhutanin kuninkaallinen yliopisto () on Bhutanissa toimiva yliopisto. Sen kanslerina toimii maan kuningas Jigme Khesar Namgyal Wangchuck. Yliopisto on perustettu vuonna 2003 ja se on Bhutanin ainoa kansallinen yliopisto. Perustamiskirjansa mukaan yliopiston on tarkoitus luoda bhutanilaisille monipuoliset mahdollisuudet opiskella yliopistotasolla sekä tehdä tutkimusta. Yliopisto koostuu kymmenestä koulusta (): * Sherubtse-koulu * Kieli- ja kulttuuriopintojen koulu * Gedun kauppakorkeakoulu * Luonnonvarojen koulu * Luonnontieteiden ja teknologian koulu * Jigme Namgyelin tekniikan koulu * Samtsen pedagoginen koulu * Paron pedagoginen koulu * Gyalpozhingin informaatioteknologian koulu * Yonphulan satavuotiskoulu == Lähteet == Luokka:Bhutanin yliopistot ja korkeakoulut Luokka:Thimphu
KamAZ 4326-9

KamAZ 4326-9 on KamAZin valmistama erämaakuorma-auto, jolla on voitettu Dakar- ralli kymmenen kertaa. ==Historia== Kamazin kilpatalli Kamaz-Master toi päivitetyn version 4326 mallista 2010, jonka he ottivat kilpailukäyttöön 2011. Pääosin kuorma-auto oli teknisesti päivittyneempi, matalempi ja kevyempi. Uusi moottori tuottaa 850 hevosvoimaa ja huippunopeus nostettiin 185 kilometriä tunnista 196 kilometriin tunnissa.KamAZ » 4326-9 (2010) trucksplanet.com Viitattu 7.10.2022 ==Dakar voitot== Vuosi Kuljettaja Kartturi mekaanikko 2011 Vladimir Chagin Sergei Savostin Ildar Shaysultanov 2013 Eduard Nikolaev Sergei Savostin Vladimir Rybakov ==Lähteet== Luokka:Erämaarallikuorma-autot
Valence (Tarn-et-Garonne)

Valence on kunta Lounais-Ranskassa Tarn-et-Garonnen departementissa Occitanien alueella. Se sijaitsee Canal de Golfech’n varrella, noin 26 kilometriä Castelsarrasinin kaupungista länteen. Kunta tunnetaan myös nimellä Valence d'Agen. Se on alun perin Englannin kuningas Edvard I :n vuonna 1283 perustama bastide. Kunnassa on kaksi pesuhuonetta, jotka kuuluvat historiallisten monumenttien luetteloon. Lavoir del Théron on peräisin 1600-luvulta ja Le lavoir Saint-Bernard 1800-luvun alusta. Neitsyt Marian uusrenessanssityyinen kirkko on rakennettu vuonna 1902. ==Tunnettuja kuntalaisia== * André Téchiné (s. 1943), elokuvaohjaaja Tiedosto:Lavoir semi-circulaire Del Théron.jpg|Lavoir del Théron Tiedosto:Le lavoir Saint-Bernard et sa source.jpg|Le lavoir Saint-Bernard Tiedosto:020 Valence-d'Agen ( 82400 ).JPG|Neitsyt Marian kirkko ==Lähteet== ==Aiheesta muualla== Luokka:Tarn-et- Garonnen kunnat
Duaa Husain

Duaa Husein (s. 1987 Kuwait) on kuwaitilainen kevytsarjan karateka. Hän saavutti Kyokushinissa Aasian kevytsarjan mestaruuden 2019.Official Results kyokushinkaikan.org Viitattu 7.10.2022 ==Kilpaura== Husein oli mukana Japanin mestaruuskilpailuissa 2007. Huhtikuussa 2014 Husein eteni maailmanmestaruuskilpailuissa pronssiotteluun, mutta hävisi mitalikamppailun Yukina Odalle.IKO Women’s World Championships results IKO Kyokushinkaikan kyokushinkaikan.org Viitattu 7.10.2022 Husein saavutti Kiinassa järjestetyn Aasian mestaruuden 2019. Hän voitti loppuottelussa Karen Joy Arguellesin. Husein oli mukana kesäkuussa 2022 EM-kilpailuissa Bulgariassa, jossa hän hävisi ensimmäisellä kierroksella Olena Kapkanille tuomariäänin. Myöhemmin lokakuussa hän voitti Turkissa järjestetyn kansainvälisen Cupin.YILDIRIM BELEDİYESİ 2. ULUSARARASI ESAT DELİHASAN KYOKUSHİN KARATE KUPASI kyokushinturkiye.com 7. lokakuuta 2022 Viitattu 30.9.2023 Marraskuussa Husain oli vielä mukana Euroopan Openissa, jotka käytiin avoimessa painoluokassa. Hän hävisi avauskierroksella Leila Polákille tuomariäänin.19thEuropeanOpenKarateKyokushinChampionships ikopoland.com Viitattu 6.11.2022 Kesäkuussa 2023 Husain saavutti Japanin mestaruuskilpailuissa hopeaa. Hän eteni loppuotteluun saakka, jossa Husain hävisi mestaruuden Hana Tokorolle.The 38th All Japan Weight Category Karate Championships / The 19th All Asia Weight Category Karate Championships kyokushinkaikan.org 20.6.2023 Viitattu 21.6.2023 ==Lähteet== Luokka:Kuwaitilaiset karatekat Luokka:Kyokushinin harjoittajat Luokka:Vuonna 1987 syntyneet Luokka:Elävät henkilöt
Omar al-Rabiah

Omar al-Rabiah (s. 1989) on kuwaitilainen kevytsarjan karateka. Hän saavutti Kyokushinissa Aasian kevytsarjan mestaruuden 2019.Official Results kyokushinkaikan.org Viitattu 7.10.2022 ==Kilpaura== Al-Rabiah saavutti Kiinassa järjestetyn Aasian mestaruuden 2019. Hän voitti loppuottelussa Boris Axyonovin. Lokakuussa 2022 al-Rabiah saavutti pronssia Turkissa järjestetyssä kansainvälisessä Cupissa hävittyään välierissä hallitsevalla Euroopan mestarille Aleksandar Stoimenoville.YILDIRIM BELEDİYESİ 2. ULUSARARASI ESAT DELİHASAN KYOKUSHİN KARATE KUPASI kyokushinturkiye.com 7. lokakuuta 2022 Viitattu 30.9.2023 Marraskuussa 2023 al-Rabiah oli mukana MM-kilpailuissa, jossa hän hävisi avauskierroksella entiselle keskisarjan Japanin mestarille Takehiro Kagalle.Пули 13-го Чемпионата мира в абсолютной категории IKO superkarate.ru 6.10.2023 Viitattu 18.11.2023 ==Lähteet== Luokka:Kuwaitilaiset karatekat Luokka:Kyokushinin harjoittajat Luokka:Vuonna 1989 syntyneet Luokka:Elävät henkilöt
React

React (tunnetaan myös nimellä React.js tai ReactJS) on avoimena lähdekoodina julkaistu JavaScript-kirjasto, joka on tarkoitettu käyttöliittymien kehittämiseen. Alun perin Facebook (nykyään Meta) julkaisi Reactin verkkosivustojen kehittämiseen, mutta nykyään sitä voidaan käyttää myös mobiili- ja työpöytäsovellusten kehittämiseen. Reactilla voidaan tuottaa sovellus, joka ladataan käyttäjän selaimeen hänen saapuessa verkkosivustolle. React luo sen jälkeen sivun komponentteja dynaamisesti aina, kun jokin muutos siihen edellyttää. Verkkosivusto voidaan myös tuottaa palvelimella ja lähettää tämän jälkeen pienemmissä osissa käyttäjän selaimeen Next.js-sovelluskehyksen avulla. Mobiilisovelluskehitystä voidaan toteuttaa React Native kirjaston avulla. Reactin kehittänyttä Facebookia on kritisoitu sen tavasta käyttää BSD- lisenssiä ja patenttiehtoja. Apache Foundation ilmoitti ettei Reactia voinut käyttää avoimen lähdekoodin projekteissa johtuen patentteihin liittyvistä riskeistä ja WordPress ilmoitti lopettavansa sen käytön. Vuonna 2017 React julkaistiin uudestaan MIT-lisenssillä ilman Facebookin patentteja. == Lähteet == Luokka:Facebook Luokka:JavaScript Luokka:Ohjelmakirjastot Luokka:Vuoden 2013 ohjelmistot
ZH-29

ZH-29 on 8×57 mm IS -kaliiperinen tšekkoslovakialainen kaasumäntäntätoiminen itselataava kivääri, joka kehitettiin 1920-luvun loppupuolella. Asetta käytti muun muassa Kiinan Kansallinen vallankumousarmeija. Kivääreitä valmistettiin vain rajoitettu määrä; se oli kallis valmistaa ja se oli jonkin verran haavoittuvainen eri olosuhteille. Asetta valmisti Zbrojovka Brno. == Lähteet == == Aiheesta muualla == * Samonabíjecí puška ZH 29 Luokka:Kiväärit
Oshima

Oshima tai Ōshima voivat tarkoittaa: == Maantiede == * Oshiman niemimaa, niemimaa Hokkaidōn saarella Japanissa * Oshiman provinssi, Japanin historiallinen provinssi Oshiman niemimaalla * Oshiman yleiskehitystoimisto, Japanin hallintoalue Oshiman niemimaalla * Ōshima, Tokion metropolin maaseutukaupunki Izu Ōshiman saarella * Ōshiman piirikunta, Japanin piirikunta Kagoshiman prefektuurissa * Ōshiman piirikunta, Japanin piirikunta Yamaguchin prefektuurissa * Amami Ōshima, Japanin saari Amamisaarilla Tyynessämeressä * Izu Ōshima, Japanin saari Izusaarilla Tyynessämeressä * Kii Ōshima, Japanin saari Kiin niemimaan edustalla Tyynessämeressä * Oshima Ōshima, Japanin saari Oshiman niemimaan edustalla Japaninmeressä == Henkilöt == * Megumi Ōshima (s. 1975), japanilainen kestävyysjuoksija * Nagisa Ōshima (1932–2013), japanilainen elokuvaohjaaja ja -käsikirjoittaja * Ryōta Ōshima (s. 1993), japanilainen jalkapalloilija == Muuta == * Ōshima (1891), keisarillisen Japanin laivaston tykkivene
Liverpool Arena

Liverpool Arena (toimi vuosina 2008–2019 nimellä Echo Arena), joka tunnetaan sponsorointisyistä myös nimellä M&S; Bank Arena, on Liverpoolissa, Englannissa sijaitseva monitoimiareena, joka valmistui vuonna 2008. Siellä järjestetään live-musiikkikonsertteja, komediaesityksiä ja urheilutapahtumia. Liverpool Arena on osa Liverpoolin tapahtumakampusta nimeltä ACC Liverpool, joka on yhteenliitetty areena, näyttely- ja kongressikeskus. Areenalla järjestettiin vuoden 2023 Eurovision laulukilpailu 9., 11. ja 13. toukokuuta 2023. == Arkkitehtuuri ja design == Liverpool Arenan on suunnitellut WilkinsonEyre -arkkitehtitoimisto yhteistyössä Sport Conceptsin kanssa. Areenalla on 7513 kiinteää istuinta, jotka ympäröivät keskellä olevaa sisäurheilutapahtumien järjestämiseen sopivaa aluetta. Konsertteja ja musiikkitapahtumia varten areenan kapasiteetti on 10 600 lattiaistuimet mukaan lukien. Seisomapaikkoineen areenan kapasiteetti on 11 000 ihmistä. == Tapahtumia == Liverpool Arena on järjestänyt muun muassa seuraavia tapahtumia: * Vuoden 2008 MTV Europe Music Awards * BBC Sports Personality of the Year 2008 * BBC Sports Personality of the Year 2017 * Vuoden 2022 telinevoimistelun maailmanmestaruuskilpailut * Eurovision laulukilpailu 2023 == Lähteet == Luokka:Urheiluhallit Luokka:Englannin urheilupaikat Luokka:Liverpoolin rakennukset ja rakennelmat Luokka:Liverpoolin urheilu
Rafael Orozco Maestre

Rafael José Orozco Maestre (24. maaliskuuta 1954 Becerril, Kolumbia – 11. kesäkuuta 1992 Barranquilla, Kolumbia) oli kolumbialainen laulaja- lauluntekijä. Binomio de Oro yhtyeen perustaja ja pää-ääni. Tunnetaan yhtenä Kolumbian parhaista laulajista. == Elämäkerta == Hän syntyi Becerril 24. maaliskuuta 1954 Rafael Orozco Fernández ja Cristina Maestre Cuello kotona. Hänellä oli kolmetoista veljeä, viisi miestä ja kahdeksan naista. Hän jatkoi keskiasteen opintoja Colegio Nacional Loperena de Valledupar. Orozco äänitti ensimmäisen albuminsa haitaristi Emilio Oviedo kanssa vuonna 1975. Sitten, vuonna 1976, hän tapasi haitarin Israel Romero juhlissa. Kaksi kuukautta myöhemmin he perustivat Binomio de Oro ryhmän Barranquilla. He voittivat 16 kulta- ja kaksi platinalevyä miljonäärimyynnistä maailmanlaajuisesti. Orozco sekoitti sävellystä elämänsä lopussa; Hän kirjoitti vaimonsa omistaman kappaleen "Solo Para Ti", joka oli maailmanlaajuinen menestys. Hän kuoli yöllä 11. kesäkuuta 1992, kun aseistettu henkilö ampui häntä 9 kertaa hänen talonsa edessä Barranquilla. Vuosina 2012–2013 kolumbialainen televisioyhtiö Caracol Televisión esitti Rafael hänen elämäänsä kuvaavan televisiosarjan Rafael Orozco, el ídolo. == Diskografia == === Studioalbumit === * 1975 - Adelante * 1975 - Con emoción * 1977 - Binomio de oro * 1977 - Por lo alto * 1978 - Enamorado como siempre * 1978 - Los Elegidos * 1979 - Súper vallenato * 1980 - Clase aparte * 1980 - De caché * 1981 - 5 años de oro * 1982 - Festival vallenato * 1982 - Fuera de serie * 1983 - Mucha calidad * 1984 - Somos vallenato * 1985 - Superior * 1986 - Binomio de oro * 1987 - En concierto * 1988 - Internacional * 1989 - De Exportación * 1990 - De fiesta con binomio de oro * 1991 - De américa * 1991 - Por siempre == Lähteet == == Aiheesta muualla == * Discogs * AllMusic Luokka:Kolumbialaiset laulajat Luokka:Vuonna 1954 syntyneet Luokka:Vuonna 1992 kuolleet Luokka:Laulaja-lauluntekijät
Turun satamalakko 1491

Turun satamalakko oli 24. heinäkuuta 1491 Turun satamassa käynnistynyt lakko, joka on Suomen ja Ruotsin ensimmäinen tunnettu työtaistelu. Satamassa työskennelleiden lastaajien ja vetäjien lakko syntyi, kun Danzigista purjehtineet hansakauppiaat yrittivät puolittaa laivojen purkamiseen liittyvästä vetotyöstä suoritettavan maksun, joka oli yksi äyri purettua lästiä kohden. Pitkäksi venähtänyt lakko päättyi lopulta Tukholmasta saapuneen valtionhoitaja Sten Sturen ja piispa Maunu Särkilahden neuvottelemaan sopimuksen, joka säilytti vetäjien palkkiot entisellään. == Kirjallisuutta == * == Lähteet == Luokka:Lakot Suomessa Luokka:Turun historia Luokka:Turun keskiaika Luokka:Itämeren historia
Precision Time Protocol

Precision Time Protocol (PTP) on protokolla kellonajan synkronoimiseen lähiverkossa. PTP on IEEE:n standardi IEEE-1588. PTP kykenee synkronoimaan kellot parempaan kuin 100 nanosekunnin tarkkuuteen verkossa, joka on nimenomaan suunniteltu sitä varten. Standardi IEEE 1588-2002 on julkaistu vuonna 2002. PTP pääsee parempaan tarkkuuteen kuin NTP, joka on suunniteltu toimimaan suuremmissa verkoissa kuten Internetissä. PTP:n kohteisiin kuuluvat hajautetut mittaus- ja ohjausjärjestelmät, jotka ovat suhteellisen paikallisia, joka on tyypillistä teollisuusautomaatiossa ja testaus- ja mittausympäristöissä. PTP:tä voidaan käyttää lähiverkoissa, jotka tukevat multicast-viestintää (mukaanlukien Ethernet). PTP:llä synkronointi tapahtuu pääkellon ja asiakaskellon välisellä pakettiliikenteellä. == Lähteet == Luokka:IEEE-standardit Luokka:Verkkoprotokollat
Pinon ylivuotovirhe

Pinon ylivuotovirhe () on virhetilanne tietokoneohjelmassa, jolloin ajonaikaiselle pinolle varattu tila ei riitä (säie käyttää kaiken sille varatun tilan). Virhe johtaa tyypillisesti ohjelman kaatumiseen. Ajonaikaiselle pinolle varattua tilaa voi tietyissä tapauksissa kasvattaa, mutta yleensä suositellaan muuttamaan ohjelmaa. Tyypillinen syy on ääretön rekursio. Toinen syy on liian suuri pinosta varattu taulukko tai sen ohi kirjoittaminen. Haittaohjelmat voivat pyrkiä hyökkäykseen pinon kautta esimerkiksi ylikirjoittamalla paluuosoitteen. == Katso myös == * Puskurin ylivuotovirhe * Stack Smashing Protection == Lähteet == == Aiheesta muualla == * Memory Management (PDF) Luokka:Ohjelmointivirheet
Clodagh Rodgers

Clodagh Rodgers (s. 5. maaliskuuta 1947 Warrenpoint, Downin kreivikunta, Pohjois-Irlanti) on pohjoisirlantilainen laulaja. Rodgers debytoi esiintyvänä taiteilijana 13-vuotiaana toimiessaan Michael Hollidayn lämmittelijänä. Rodgers sai levytyssopimuksen Decca Recordsin kanssa vuonna 1962. 1960-luvun myötä Rodgersista tuli vakioesiintyjä Britannian televisiossa, mutta hänen uransa lähti merkittävään nousuun vuonna 1968 hänen mennessä naimisiin John Morrisin kanssa. Morrisista tuli samalla Rodgersin manageri. Vuonna 1969 Rodgers sai ensimmäiset singlensä, ”Come back and shake me” ja ”Goodnight midnight”, brittilistan kärkeen. Rodgers oli Britannian myynein naisartisti vuonna 1969. Rodgers valittiin sisäisesti edustamaan Yhdistynyttä kuningaskuntaa Eurovision laulukilpailuun 1971. Rodgers esitti A Song for Europe -karsinnassa kuusi kappaletta, joista edustuskappaleeksi valittiin "Jack In The Box". Kansainvälisessä Eurovision laulukilpailussa Rodgers sijoittui neljänneksi. ==Diskografia== ===Albumit=== *Clodagh (1969) *Clodagh (1971) *It's Different Now (1972) *You Are My Music (1973) *Come Back And Shake Me (1973) *Save Me (1977) ==Lähteet== *https://www.allmusic.com/artist/clodagh-rodgers-mn0001837215 ===Viitteet=== Luokka:Brittiläiset laulajat Luokka:Yhdistyneen kuningaskunnan euroviisuedustajat Luokka:Vuoden 1971 euroviisuedustajat Luokka:Vuonna 1947 syntyneet Luokka:Elävät henkilöt
Purnu (Inkeri)

Purnu () oli inkeriläinen kylä, joka kuului Toksovan luterilaisen seurakuntaan. Kylä sijaitsi Toksovan kirkonkylästä noin 20 km koilliseen. Kylä mainitaan Novgorodin Vatjan viidenneksen verokirjassa vuodelta 1500 ("Purnoselkä" Kelton pogostassa), sen asukkaat lienevät olleet inkerikkoja. Vuonna 1849 Purnussa asui 324 ihmistä (156 miestä ja 168 naista), kaikki inkeriläisiä (äyrämöisiä). 1900-luvun alussa kylä oli vauras ja väkirikas. Maanviljelys ja karjanhoito olivat Purnussa kehittyneet pitemmälle kuin muualla Toksovassa. Taloja, joissa oli 20-30 lehmää oli Purnussa kuusi, 10-20 lehmäisiä taloja 12, ja 5-10 lehmää 54 talossa. Osuuskauppa avattiin kylässä vuonna 1909 ja se oli Toksovan menestynein. Kylässä toimi kansankoulu vuodesta 1896, ja opettajina olivat Feodorof, Inkinen, Marttinen, Pellinen ja Kijanen. Opettaja Pellisen toimesta perustettiin Purnuun raittiusseuran haaraosaston, jossa aikoinaan on ollut 40 jäsentä. Mutta 1910-luvun alussa Keisarillinen Sotaministeriö esitti suunnitelman, jonka mukaan suuria alueita Pietarin pohjoispuolella pakkolunastetaan saadakseen laajentaa Ruutimyllyn luota alkavaa tykistön ampumakenttää. Neuvotteluiden tuloksena purnulaisille tarjottiin 15 ruplaa ruokaa- ja 3 ruplaa kortteerirahaa jokaista henkeä kohti aikuisille ja 9 ruplaa lapsille. Näillä ehdolla purnulaisten piti vuoden 1912 aikana lopettaa kaikki taloudellinen toiminta konnuillaan ja muuttaa pois kylästä. Syyskuun vuonna 1912 pidettiin suuret karjamarkkinat, joissa noin 700 elukkaa, lehmiä, hevosia, sekä suuret määrät ajo- ja työkaluja muutettiin rahaksi. Lopullinen poismuutto tapahtui 1 lokakuuta. Enemmistö asukkaista muutti Toksovan lähikyliin, mm. Himakkalaan, mutta osa lähti muualle ja jopa Amerikkaan. == Lähteet == * ===Viitteet=== Luokka:Inkerin kylät Luokka:Toksovan kylät
Erkki Luoto

Erkki Veli Luoto (18. lokakuuta 1905 Antrea – 6. heinäkuuta 1980) oli suomalainen kauppias, osuustoimintaliikkeen vaikuttaja ja yritysjohtaja, joka sai kauppaneuvoksen arvonimen. Luodon vanhemmat olivat koneenhoitaja August Wilhelm Luoto ja Ida Pesonen ja puoliso vuodesta 1931 kirjanpitäjä Aili Aleksandra Lähteinen. Luoto kävi kansakoulun 1918 ja Kulutusosuuskuntien Keskusliiton Osuuskauppakoulun 1929. Hän myös suoritti kursseja kirjeopistossa, kävi liikkeenjohdon jatkokoulutuksen ja teki lukuisia opintomatkoa useisiin eri maihin. Luoto oli Keski-Karjalan Osuusliikkeen myyjä ja myymälänhoitaja 1921–1927 sekä myymäläintarkastaja Hiitolassa 1931–1935, Loimaan Osuusliikkeen keskusvarastonhoitaja 1928–1929 ja toimitusjohtaja 1930, Sisä-Savon Osuusliikkeen toimitusjohtaja Suonenjoella 1936–1941, Osuusliike Keski-Suomen toimitusjohtaja Keuruulla 1941–1953 ja Osuuskauppa Mäki-Matin toimitusjohtaja ja johtokunnan puheenjohtaja Jyväskylässä 1953–1970. Hän oli myös Asuntokeskuskunta Jyväskylän Hakan toimitusjohtaja 1953–1973. Luodolla oli useita osuustoiminnallisia ja muita luottamustehtäviä. Keuruun kunnanvaltuuston jäsen hän oli 1946–1953 ja puheenjohtaja 1948–1953 ja Jyväskylän kaupunginhallituksen jäsen 1963–1968 ja kaupunginvaltuuston jäsen 1963–1972 ja puheenjohtaja 1969–1972. Sotilasarvoltaan Luoto oli reservin alikersantti. Hän sai kauppaneuvoksen arvonimen 1964. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Jyväskylän kaupunginvaltuutetut Luokka:Keuruun kaupunginvaltuutetut Luokka:Kauppaneuvokset Luokka:Vuonna 1905 syntyneet Luokka:Vuonna 1980 kuolleet
Armas Vänttinen

Armas Fredrik Vänttinen (5. maaliskuuta 1904 Heinävesi – 21. lokakuuta 1972 Tampere) oli suomalainen kauppias ja yritysjohtaja, joka sai kauppaneuvoksen arvonimen. Vänttisen vanhemmat olivat lautamies Oskari Vänttinen ja Henriikka Kervinen ja puoliso vuodesta 1938 Edla Helena Perttunen. Vänttinen kävi kansakoulun ja Kuopion kauppakoulun 1928–1930. Opintomatkoja hän teki useisiin eri maihin. Vänttinen oli J. Vänttisen sekatavarakaupan myyjä Vesannolla 1925–1927, Kainuun Rauta Oy:n myyjä ja kauppaedustaja 1930–1935, Oy Savo- Karjalan Tukkuliikkeen rautaosaston kauppamatkustaja 1935–1939 ja Kajaanin konttorin johtaja 1939–1940 ja Keskon Kajaanin konttorin johtaja 1941–1957 ja Tampereen konttorin johtaja 1957–1966. Hänellä oli myös useita luottamustehtäviä. Sotilasarvoltaan Vänttinen oli reservin ratsuvääpeli. Hän sai kauppaneuvoksen arvon 1964. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Kauppaneuvokset Luokka:Vuonna 1904 syntyneet Luokka:Vuonna 1972 kuolleet
Kaarlo Hildén (kauppaneuvos)

Kaarlo Veli Hildén (16. helmikuuta 1902 Jämsä – 2. heinäkuuta 1984 Helsinki) oli suomalainen yritysjohtaja, joka sai kauppaneuvoksen arvonimen. Hildénin vanhemmat olivat liikennepäällikkö Karl Gustaf Hildén ja Elvira Kristina Lindholm ja puoliso vuodesta 1930 Anna Vava Marguerite Grönlund. Hildén tuli ylioppilaaksi Porvoon suomalaisesta yhteiskoulusta 1922 ja harjoitti opintoja Helsingin kauppakorkeakoulussa 1926–1928. Hän oli harjoittelija Kuusinen Oy:ssä 1928–1929, Idman Oy:n myyntipäällikkö vuodesta 1929, konttoripäällikkö ja apulaisjohtaja vuodesta 1935 ja toimitusjohtaja 1945–1955, Itsu Oy:n apulaisjohtaja vuodesta 1955 ja toimitusjohtaja ja johtokunnan jäsen 1961–1966, Itä-Suomalainen Sähkö Oy:n apulaisjohtaja vuodesta 1955 ja toimitusjohtaja ja johtokunnan jäsen vuodesta 1961 sekä Sähkökaluste Oy:n apulaisjohtaja vuodesta 1955 ja toimitusjohtaja ja johtokunnan jäsen vuodesta 1961. Hildén oli myös Kirjapaino Oy Libriksen toimitusjohtaja 1934–1936 ja hänellä oli useita luottamustehtäviä. Kauppaneuvoksen arvonimen Hildén sai 1964. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Vuonna 1902 syntyneet Luokka:Vuonna 1984 kuolleet
Purnu (täsmennyssivu)

Purnu voi tarkoittaa seuraavia: * Purnu, Aimo Tukiaisen perustama taidenäyttelykeskus Orivedellä * Purnu, lampi Kivijärvellä * Purnu, lampi Uuraisissa * Hiihtokeskus Purnu, laskettelukeskus Hartolan Vuorenkylässä * Purnu, entinen kylä Toksovassa Inkerissä Venäjällä * Purnu, sukunimenä: ** Joonas Purnu (1829–1902), ruotsalainen lestadiolainen maallikkosaarnaaja.
Atsaleapuisto

Atsaleapuisto on Riihimäen Vahteristossa sijaitseva luontokohde. Puisto oli alkujaan Helsingin yliopiston ja Riihimäen kaupungin vuonna 2011 perustama puistoatsaleakenttä.Puistot ja viheralueet - Riihimäki, riihimaki.fi, viitattu 8.10.2022.Mia Lagström - Riihimäen atsaleapuisto on puhkeamassa kukkaan - hortensiat ovat hyviä kavereita atsaleoille - Aamuposti, aamuposti.fi, julkaistu 26.5.2021, viitattu 8.10.2022. Alueelle on istutettu noin 200 atsaleaa, jotka ovat peräisin 1990-luvun alussa aloitetuista risteytyksistä. Puiston atsaleat kukkivat kesäkuun alussa, yleensä juhannukseen saakka. Kukinta-aika on noin kolme viikkoa. Alueen ohitse kulkee Vahteriston ulkoilureitti Uhkolasta Suonummelle. Puiston lähistöllä ovat myös Uhkolansuo ja Vahteriston luonnonsuojelualue. Atsaleapuisto kunnostettiin vuonna 2021 esteettömäksi pitkospuupoluksi.Atsaleapuistoon esteetön reitti syyskesän aikana - Riihimäki, riihimaki.fi, julkaistu 22.7.2021, viitattu 8.10.2022.Hämeen Sanomat - Riihimäen atsaleapuistoon rakennetaan esteetön reitti syyskesän aikana - puistoon tulee myös näkötorni, hameensanomat.fi, julkaistu 22.7.2021, viitattu 8.10.2022. Puistossa on myös istumapenkkejä sekä maisematorni Helge Hirvi, jonka on toimittanut Juha Pykäläinen. Puiston parantaminen maksoi arviolta noin 50 000 euroa.Miki Wallenius - Entisestä tutkimusalueesta tuli satumainen nähtävyys: sadat atsaleapensaat huumaavat vierailijat tuoksuilla ja väreillä - Yle Uutiset, yle.fi, julkaistu 16.6.2021, viitattu 8.10.2022. == Aiheesta muualla == * Atsaleapuiston opaskyltti, verkkoversio. == Lähteet == Luokka:Riihimäen luonto Luokka:Riihimäen puistot
Osakeyhtiö J. & E. Humelin

Osakeyhtiö J. & E. Humelin oli suomalainen Turussa vuosina 1881–1933 toiminut savukkeita ja piipputupakkaa valmistanut tupakkatehdas. Tehtaan perustivat vuonna 1881 avoimena yhtiönä veljekset John Oskar Humelin (1858–1920) ja Ernst Gabriel Humelin (1860–1903). He olivat työskennelleet Venäjällä tupakkatehtaissa ja tutustuneet siellä savukkeiden valmistukseen. Avoin yhtiö teki konkurssin vuonna 1899 ja toimintaa jatkamaan perustettiin osakeyhtiö.Täydentäviä yhtiötietoja : Aktiebolaget J. & E. Humelin, Pörssitieto G. KockOsakeyhtiö J. & E. Humelin, Kauppias : Suomen vähittäiskauppiasliiton äänenkannattaja, 30.06.1932, nro 12, s. 63, Kansalliskirjaston digitaaliset aineistot Yhtiön tupakkatehdas sijaitsi Turussa aluksi Puutarhakadulla ja sittemmin Uudenmaankatu 9:ssä kolmikerroksisessa kivirakennuksessa, joka rakennettiin vuonna 1906. Tehtaassa oli vuonna 1898 78 työntekijää ja tuotannon arvo oli 140 000 markkaa. Vuonna 1921 työntekijöitä oli 200, valtaosa heistä naisia. Yhtiöllä valmisti useita tuotemerkkejä muun muassa Egypt, Hellas, Punkaharju, Saarijärven Paavo, Saimaa, Sota, Special ja Työkansa. Punkaharju-savukkeet olivat markkinoilla yli 30 vuoden ajan, 1930-luvun alussa yhtiö valmisti eniten Hellas-merkkisiä halpoja savukkeita.Humelinin tupakkatehdas toisten tehtaitten haltuun, Uusi Aura, 24.05.1933, nro 137, s. 1, Kansalliskirjaston digitaaliset aineistot Humelinin tupakkatehtaan toiminta päättyi kannattamattomana kesällä 1933, syinä olivat kiristynyt kilpailu tupakkatehtaiden välillä ja tupakoitsijoiden siirtyminen pula-ajan vuoksi halvempiin savukemerkkeihin, joiden valmistus ei tehtaalle kannattanut. Tehtaan koneet ja raaka-ainevarastot myytiin Rettigin ja Strengbergin tupakkatehtaille. Tehtaan omistanut yhtiö jatkoi toimintaansa kiinteistöyhtiönä ja tehdas vuokrattiin Kudososakeyhtiö Silolle. Yhtiö purettiin vuonna 1949.Humelinin tupakkatehdas, Turun Sanomat, 25.05.1933, nro 139, s. 5, Kansalliskirjaston digitaaliset aineistot == Lähteet == == Aiheesta muualla == * Humelinin tehtaan Punkaharju-merkkinen kartonkinen 25 savukkeen savukerasia, Suomen kansallismuseo, Kansatieteelliset kokoelmat (Finna) * Humelinin tehtaan Egypt-merkkinen 25 savukkeen savukerasia, Forssan museo (Finna) Luokka:Entiset suomalaiset teollisuusyritykset Luokka:Tupakkayhtiöt Luokka:Tupakan historia Luokka:Turun entiset rakennukset ja rakennelmat
Julia (täsmennyssivu)

Julia voi tarkoittaa seuraavia: * Julia, naisen etunimi * 89 Julia, asteroidi * Julia, tieteelliseen laskentaan kehitetty ohjelmointikieli * Basilica Julia, Julius Caesarin rakennuttama kokouspaikkana käytetty rakennus Rooman Forum Romanumilla * Curia Julia, Rooman senaatin kokouspaikkana toiminut rakennus Forum Romanumilla * Julia, Atlantilla vuonna 2010 riehunut hurrikaani * Ravintola Julia, ravintola Eerikinkadulla Turussa * Julia, elokuvateatteri Hyvinkäällä * Julia, yhdysvaltalaisen kirjailijan Peter Straubin kauhuromaani vuodelta 1975 * Julia, Muistojeni Julia, Fred Zinnemanin ohjaama draamaelokuva vuodelta 1977 * Julia Concordia, antiikin aikainen kaupunki Venetiassa, nykyinen Concordia Sagittaria * Julia, sukunimenä: ** Didier Julia (s. 1934), ranskalainen poliitikko ** Gaston Julia (1893–1978), ranskalainen matemaatikko, jonka mukaan on nimetty Julian joukko ** Raúl Juliá (1940–1994), puertoricolainen näyttelijä.
Bloodlust

Bloodlust (englantia, ) on useiden taideteosten nimi. == Elokuvia == * Bloodlust!, yhdysvaltalainen jännityselokuva vuodelta 1961. * Bloodlust, australialainen vampyyrielokuva vuodelta 1992. * Bloodlust: Subspecies 3, romanialais-yhdysvaltalainen kauhuelokuva vuodelta 1994. * Vampire Hunter D: Bloodlust, japanilainen animaatioelokuva vuodelta 2000. * Verenhimo (Bloodlust), TV-sarja Supernaturalin jakso vuodelta 2006. == Musiikki == * ”Bloodlust”, black metal -yhtye Venomin kappale vuodelta 1982. * Bloodlust, death metal -yhtye Through the Eyes of the Deadin albumi vuodelta 2005. * Bloodlust, thrash metal -yhtye Body Countin albumi vuodelta 2017.
Ukrajinskyi visnyk

Ukrajinskyi visnyk (), ’Ukrainan airut’) oli Ukrainassa ilmestynyt (paitsi numero 5) maanalainen samizdat-julkaisu. Ensimmäiset numerot ilmestyivät 1970-luvun alussa Lännessä, ja niitä käännettiin englanniksi ja ranskaksi. Ukrainassa on ilmestynyt useita saman nimisiä lehtiä. Lehden sisältö koostui Ukrainan ihmisoikeuksia puolustavista artikkeleista ja venäläistämisten paljastuksista. Siinä käsiteltiin myös ukrainalaiseen älymystöön kohdistuvista sorrosta, kuten suljetuista oikeudenkäynneistä, vankiloista ja vankileireistä sekä puolustuspuheista ja vastalausekirjeistä. Se esitti todisteet Alla Horskan surmasta sekä vainoista, jotka kohdistuivat ukrainalaisiin toisinajattelijoihin, esimerkkeinä Vjatšeslav Tšornovil, Mykola Plahotnjuk, Stepan Hmara, Oles Ševtšenko, Ivan Svitlytšny, Valentyn Moroz, Jevhen Sverstjuk, Svjatoslav Karavanskyi ja Ivan Sokulskyi. ==Historia== ===1970-luku=== Numeroiden yhdestä viiteen päätoimittaja oli Vjatšeslav Tšornovil. Hänen pidätyksensä jälkeen hänen valmistelemansa numeron 6 julkaisivat maaliskuussa 1972 Myhailo Kosiv, Atena Paško ja Jaroslav Kendzyor. Lehdestä ilmestyi myös ”Kiovan versio”, jonka julkaisivat Jevhun Pronjuuk ja Vasyl Lisovyi. Lehden tekstit ovat kateissa. Vuonna 1974 ilmestyi kaksoisnumero 7–8, jonka julkaisivat Stepan Hmara ja Oles Ševtšenko. Se oli poliittisesti voimakkaasti värittynyt. Numeroa 9 uhkasi tarkastus, ja siksi se tuhottiin. Lehti ilmestyi tammikuusta 1970 maaliskuuhun 1972 ilman päätoimittajanimeä. Lehdessä julkaistiin myös analyysejä poliittisista aiheista ja kirjallisuudesta, kirjoittajina esimerkiksi Vasyl Symonenko, Ihor Kalynets, Hryhori Tšubai ja M. Kultšynsky. Stepan Hmaran salanimellä Maksym Sahaidak toimittama kaksoisnumero 7–8 erosi aiemmista numeroista siten, että sitä sävytti pikemminkin kansallismielisyys kuin voimakas poliittisuus. Lehti alkoi ilmestyä uudestaan 1987 alkaen taas numerosta 7. Lehden perustajat eivät hyväksyneet kaksoisnumeroa 7–8. Vuonna 1975–1976 ilmestyi koneella kirjoitettuja numeroita, joista vastasi ”Ukrainan kansanrintama 2” (UZNO). ===1980-luku=== Tšornovil aloitti lehden uudestaan elokuussa 1987 perestroikan aikana numerosta 7, ja viimeinen eli 13:s numero ilmestyi 1988. Sen pohjalta syntyi ryhmä Ukrainan Helsinki-liitto (Українська Хельсинська спілка). Mihail Gorbatšovin ja perestroikan aikana lehdessä julkaistiin ensimmäisen kerran toimittajien nimet: Ivan Hel, Vasyl Barladjanu, Myhailo Horyn, Pavlo Skotšok ja päätoimittaja Tšornovil. He kaikki olivat aiemmin olleet vangittuina poliittisista syistä. Lehti julkaisi kirjallisuutta, joka oli aiemmin kiellettyä ja sensuroitua. Suunnitelmista huolimatta lehti lakkasi ilmestymästä. Neuvostolehdistö kohdisti siihen voimakasta arvostelua, toimittajia syytettiin porvarillisesta nationalismista, ja heitä väitettiin läntisen imperialismin agenteiksi. ==Lähteet== Luokka:Ukrainalaiset aikakauslehdet
Franz Ernst Neumann

Franz Ernst Neumann (11. syyskuuta 1798 Joachimsthal, Brandenburg – 23. toukokuuta 1895 Königsberg) oli saksalainen matemaatikko, fyysikko ja mineralogi. ==Elämä ja ura== Vuonna 1815 hän keskeytti opintonsa Berliinissä osallistuakseen vapaaehtoisena Napoleonin vastaiseen sotaretkeen ja haavoittui Lignyn taistelussa. Sen jälkeen hän pääsi Berliinin yliopistoon teologian opiskelijaksi, mutta suuntautui pian luonnontieteiden pariin. Neumannin varhaiset työt kiteiden parissa toivat hänelle mainetta, minkä ansiosta hänet nimitettiin Königsbergin yliopistoon dosentiksi. Hänestä tuli siellä vuonna 1829 mineralogian ja fysiikan professori. Vuonna 1831 hän muotoili molekyylilämmön lain (Neumannin laki) laajentamalla alkuaineiden lämpöä koskevaa lakia toteamalla, että yhdisteen molekyylilämpö on sen yhdysosien atomilämpöjen summa. Neumann julkaisi teoriansa sähkömagneettisesta induktiosta kahdessa artikkelissa (1845, 1847). Hän antoi niissä merkittävän panoksen sähködynamiikan matemaattiseen teoriaan ja vahvisti artikkeleissa matemaattisesti sähkövirtojen induktiolakeja. Hän osallistui myös matematiikan ja optiikan tutkimukseen, etenkin sovellettuna kaksoistaittumiseen, kristallografiaan ja sähkömagnetismiin. ==Lähteet== ==Aiheesta muualla== Luokka:Saksalaiset mineralogit Luokka:saksalaiset fyysikot Luokka:saksalaiset matemaatikot Luokka:Vuonna 1798 syntyneet Luokka:Vuonna 1895 kuolleet
Ukrajinskyi visnyk (täsmennyssivu)

Ukrajinskyi visnyk on usean eri aikoina ilmestyneen ukrainalaisen lehden nimi: * Ukrajinskyi visnyk, ukrainalainen 1816–1819 ilmestynyt lehti * Ukrajinskyi visnyk, ukrainalainen 1906 ilmestynyt lehti * Ukrajinskyi visnyk, Berliinissä 1940-luvulla ilmestynyt ukrainalainen lehti * Ukrajinskyi visnyk, ukrainalainen 1970- ja 1980-luvuilla ilmestynyt lehti
Kemijärven työväentalo

Kemijärven työväentalo, ”Tökäri”, sijaitsee Kemijärvellä osoitteessa Särkilammentie 24. Talon omistaa Kemijärven Työväenjärjestöt ry. ==Historiaa== Kemijärven työväenjärjestöt -yhdistys on perustettu vuonna 1947. Alusta lähtien Kemijärven työväentalo on ollut yhdistyksen kokoontumispaikka. Alkuaan talo rakennettiin vuonna 1946 toisen maailmansodan jäljiltä saksalaisilta Ketolan lentokentän maastoon jääneistä parakeista. ==Rakennus== Talo rakennettiin talkoilla vuonna 1946. Alkuperäisen talon suunnitteli Eino Turunen. Taloa laajennettiin vuosina 1960 ja 1978. Laajennukset suunnitteli arkkitehti Pentti Aho. Tontin pinta-ala 4 740 m² ja talon huoneistoala on 870 m². Talo on puurunkoinen, lautaverhoiltu ja siinä on peltikate. Pääkerroksessa on sali näyttämöineen. Osassa rakennusta on kellarikerros, jossa on kerhohuoneita ja sauna pesu- ja pukuhuoneineen. Työväentaloa on saneerattu useita kertoja. Keskuslämmitys, vesijohto ja viemäri sekä WC-tilat rakennettiin vuonna 1960. Taloon asennettiin öljykeskuslämmitys. Lämmityskattila uusittiin vuonna 1990, nykyisin talo on kaukolämmössä. Kaikki korjaukset ja muutokset on tehty talkoilla ammattimiesten opastuksella. Vuonna 1960 laajennetussa osassa on yksi ulkoseinä tiiltä. Vuonna 1978 purettiin vanha ravintola ja tilalle rakennettiin yläkertaan uusi ravintola, kokoushuone, suihkutilat ja toimistohuoneita. Voimailusalin tiloihin rakennettiin myöhemmin bändeille kaksi harjoitushuonetta. Työväentalon saliin tehtiin lämpöremontti vuonna 1982 ja ravintolan ja salitilojen väliin rakennettiin vuonna 2015 suljettava väliseinä, jolla voitiin vähentää talon lämmitystarvetta. Vuonna 2017 saatiin korjausavustusta, jolla talosta rakennettiin esteetön ja parannettiin lämpötaloutta. ==Toimintaa työväentalolla== Talo on ympärivuotisessa käytössä. Tiloja vuokrataan juhla- ja kokouskäyttöön. ===Lähteet=== Luokka:Työväentalot Luokka:Kemijärven rakennukset ja rakennelmat
Ukrajinskyi visnyk (Berliini)

Ukrajinskyi visnyk (, ’Ukrainan airut’) oli Berliinissä ilmestynyt Ukrainalaisten nationalistien järjestön (UNO) julkaisema lehti. Lehti ilmestyi vuosina 1936–1945 epäsäännöllisesti, vuodesta 1938 kerran kuussa, sitten kaksi kertaa kuussa, kolme kertaa viikossa ja lopuksi kerran viikossa. Lehti oli OUN:n kannattaja, ja sen päätoimittajia olivat Tymiš Omeltšenko, Juri Artjušenko, Volodymyr Janiv (1940), Volodymyr Panšenko-Jurevyš, Andri Bilynskyi ja Volodymyr Marunjak (vuodesta 1941) ja Pavlo Bohatskyi (1944). Artikkelit käsittelivät politiikkaa ja yhteiskunnallisia kysymyksiä sekä ukrainalaisten emigranttien elämää Saksassa ja muualla maailmassa sekä Kansallisen liiton toimintaa. Myös Ukrainan tilannetta käsiteltiin, ja toisen maailmansodan aikana lehden levikki oli 15 000\. Jakelua oli Saksan miehittämässä Ukrainassa, kunnes Ostministerium kielsi. ==Lähteet== Luokka:Ukrainalaiset aikakauslehdet
Justus Niemeläinen

Justus Niemeläinen (s. 16. tammikuuta 2002 Kontiolahtihttps://issuu.com/pesapallo/docs/pesa_pallokirja-2022-web) on suomalainen pesäpalloilija, joka edustaa Joensuun Mailaa. Hän pelaa ulkokentällä kakkoskopparina ja sisäpelissä etenijänä. Niemeläinen debytoi Superpesiksessä kaudella 2021, kun Joensuun Maila vuokrasi hänet koppariksi Siilinjärven Pesikseen. Debyyttikaudellaan Niemeläinen pelasi 35 ottelua, joissa hän löi 0+6 juoksua ja toi 15 juoksua.http://www.pesiksenmaailma.fi/index.php/pelaajakortit?pelaajaid=9377&view;=pelaajakortti Kauden 2022 Niemeläinen aloitti kaksoisedustuksella Haminan Palloilijoissahttps://joensuunmaila.fi/fi- fi/article/ajankohtaista/niemelainen-kaksoisedustuksella-haminaan/1043/, mutta myöhemmin kesällä hän vakiinnutti paikkansa Joensuun Mailan kokoonpanossa Topi Hurskaisen loukkaantumisen myötä. Niemeläinen pelasi kaudella 2022 yhteensä 29 ottelua Joensuun Mailan kakkoskopparina. Elokuussa 2022 Niemeläinen löi uransa ensimmäisen kunniajuoksun vierasottelussa Koskenkorvan Urheilijoita vastaan.https://www.facebook.com/joensuunmaila/videos/justus-niemel%C3%A4isen- superpesis-uran-ensimm%C3%A4inen-kunniajuoksu/1123213915245619/ Niemeläinen on voittanut miesten SM-pronssia kaudella 2022https://joensuunmaila.fi/fi- fi/article/otteluraportti/joensuun-maila-voitti-sm-pronssia/1336/ ja poikien SM-hopeaa kaudella 2020.https://www.karjalainen.fi/urheilu/261154 == Lähteet == Luokka:Suomalaiset pesäpalloilijat Luokka:Joensuun Mailan pelaajat Luokka:Vuonna 2002 syntyneet Luokka:Elävät henkilöt
Louis Poinsot

Louis Poinsot (3. tammikuuta 1777 Pariisi – 5. joulukuuta 1859 Pariisi) oli ranskalainen matemaatikko ja fyysikko. ==Elämä ja ura== Vuonna 1794 hänestä tuli tutkija École Polytechniqueen, jonka hän jätti vuonna 1796 toimiakseen rakennusinsinöörinä. Vuonna 1804 hänet nimitettiin matematiikan professoriksi, vuonna 1809 analyysin ja mekaniikan professoriksi ja vuonna 1816 École Polytechniquen tarkastajaksi. Joseph-Louis Lagrangen kuoltua vuonna 1813 Poinsot valittiin hänen paikalleen Académie des Sciencesiin, ja vuonna 1840 hänestä tuli julkisen opetuksen ylemmän neuvoston jäsen. Vuonna 1846 hänestä tehtiin Kunnialegioonan upseeri, ja Ranskan senaatin perustamisen yhteydessä vuonna 1852 hänet valittiin sen jäseneksi. Poinsot tutki lukuteoriaa sekä monikulmioiden ja monitahokkaiden teoriaa ja keksi tähtimonitahokkaat. Hänen tärkeimmät saavutuksensa kuuluvat kuitenkin mekaniikan alaan. Hän käsitteli julkaisussaan Théorie nouvelle de la rotation des corps (1834) kappaleiden pyörimisongelmia puhtaasti geometrisen menetelmän avulla. Ansiokkaat ovat myös hänen tutkimuksensa kappaleiden tasapainosta, missä hän sovelluttaa voimaparikäsitettä. Sen lisäksi, että Poinsot julkaisi useita geometrisia ja mekaanisia aiheita käsitteleviä teoksia, hän toimitti myös useita puhdasta ja sovellettua matematiikkaa käsitteleviä artikkeleita. ==Lähteet== ==Aiheesta muualla== Luokka:ranskalaiset professorit Luokka:ranskalaiset fyysikot Luokka:ranskalaiset matemaatikot Luokka:Ranskan tiedeakatemian jäsenet Luokka:Vuonna 1777 syntyneet Luokka:Vuonna 1859 kuolleet
Erakkoravut (heimo)

Erakkoravut (Paguridae) on kymmenjalkaisiin kuuluva äyriäisheimo. Heimon lajeja tavataan merivesistä. == Taksonomia ja anatomia == Erakkoravut jaetaan 75 sukuun ja lajeja on 524. Erakkoravuilla on kapean kuoren peittämä eturuumis ja pehmeä, taipuisa ja epäsymmetrinen takaruumis. Ensimmäisessä jalkaparissa on sakset ja oikea saksi on vasemmanpuoleista kookkaampi. Viimeisin jalkapari on erikoistunut nilviäisten kuoreen tarttumiseen. ==Levinneisyys ja elintavat== Erakkorapuja tavataan kaikista valtameristä niin matalista kuin syvistäkin vesistä. Erakkoravut kätkevät pehmeän takaruumiinsa tyhjään nilviäisten, kuten kotiloiden kuoreen. == Lähteet == Luokka:Kymmenjalkaiset
Manelius

Manelius on sukunimi, joka on muun muassa seuraavilla suomalaisilla henkilöillä: *Linda Manelius (s. 1999), näyttelijä *Mirja Mane (oik. Mirjami Manelius) (1929−1974), näyttelijä *Nico Manelius (s. 1991), jääkiekkoilija *Tarmo Manelius (1929−2022), runoilija, arvostelija ja kääntäjä
K31

Karabiner Modell 31 (K. 31/Kar. 31/Mq. 31) on lipassyöttöinen sveitsiläinen suoravetolukkokivääri, joka oli Sveitsin asevoimien peruspalveluskivääri vuodesta 1933 vuoteen 1958. Ase käyttää 7,5x55 mm Swiss -kaliiperin patruunoita. Ase on erittäin tarkka, sitä pidetään sujuvana käyttää ja sitä on kutsuttu yhdeksi menestyneimmistä suoravetolukkovääreistä. Asetta valmistetiin yhteensä noin puoli miljoonaa kappaletta. Asetta valmisti Waffenfabrik Bern. == Lähteet == == Aiheesta muualla == Luokka:Kiväärit